Ernst & Chantelle se mooi troue - Mooi Troues
Ernst & Chantelle se mooi troue
Chantelle en Ernst het by Kleinplasie Country House getrou met die mooiste kleurskema. Dit is baie interessant hoe dié paartjie op hul kleurskema besluit het. Die inspirasie vir die pienk het vanaf proteas gekom, die grysblou van die fynbos brunia en die groen van ‘n woestynrosie.
Die paartjie het ook die oulikste verhaal om te vertel. Chantelle en Ernst woon in Kanada en wou baie graag ‘n eg Suid-Afrikaanse troue hou, wat dit vir hulle meer spesiaal gemaak het was om al die familie en vriende deel te kon maak van hul troue.
Chantelle se advies aan paartjies wat oorsee woon en dit oorweeg om hier te trou, maak gebruik van ‘n trou beplanner om van jou met van die reëlings te help.
Wat het jou troudag so spesiaal gemaak vir jou?
Daar was bitter baie spesiale oomblikke op my en Ernst se groot dag, maar vir ons wat in Kanada woon was dit ongelooflik spesiaal om ons familie en vriende te kon hê by ons groot dag. ‘n Paar dinge wat ons dag ekstra spesiaal gemaak het:
Die wyn op die tafels was van die twee wynplase waar ek en Ernst in SA gewerk het: Witwyn van Hermanuspietersfontein (E) en rooiwyn van Raka (C), en die vonkelwyn van Blue Mountain Winery in Kanada (waar ons albei tans werk)
Die pragtige blomme en dekor in die saal is deur Flamboijant gedoen en die kerkie en kapel se dekor en blomme deur my ma, Marlene, met proteas en silwer bloekom van hul plaas buite Stanford. My ma het ook die pragtige vlaggies vir die saal gemaak. Die konfetti – sewejaartjies, en die gastegeskenkies vir die vrouens (heuning) was ook van hul plaas. Ernst se ma het gaste se plekaanwysings naamkaartjies in kalligrafie geskryf.
My oupa wat die tafelgebed gedoen het (wat n voorreg.)
Ons eerste dans – baie spesiale oomblik vir ons gewees op The Wedding Song (Angus & Julia Stone) dit was ‘n rustige dans en vir ‘n oomblik het dit gevoel of dit net ons twee in die saal is. Ernst se oupa (ook Ernst Jacobus Bruwer) het vir al vier sy kleinseuns ‘n unieke bottel wyn vir hul troudag nagelaat. Dit was ‘n groot oomblik toe dit deur Ernst se pa aan ons oorhandig is.
Beskryf jou troue in 10 woorde.
Ongelooflike spesiale dag met die kosbaarste mense in ons lewens.
Enige advies wat jy vir paartjies wat trou kan gee?
Spesifiek vir paartjies wat oorsee bly; delegeer, of oorweeg dit om ‘n trou beplanner te kry om jou te help. Ons sou aanvanklik als self reël, maar dit is nie altyd moontlik om alles per epos te reël nie. Ons het toe gebruik gemaak van Marle, Someday Soon Weddings. Deur haar kon ons ons eie stempel afdruk en seker maak alles word gereël en is in plek.
Grimering: Marize Louw Make-Up
Hare: Dihona Griffiths
Trou Beplanner: Someday Soon
Fotograaf – Adele Kloppers
Dekor en Blomme: Flamboijant
Beligting: La Flor
Binnehof se beligting: Bruid se Pa
Platejoggie: Johann Mouton
Troukar: Rowan van As
Trourok: La’more Bridal Canada
Skryfbehoefte: Bruid en Skooma
Kos: Full of Taste
Troukoek en nagereg tafel: Sweet Cakes
Daniel & Madeleine se Seinheuwel verlowing fotosessie
Beplan jou troue 1 van 12
Boheemse Inspirasie soos gesien op Pasella
Elida & Robert se Lemoen Boord Verlowing
VORIGE ARTIKELSorbet Soiree Trou Dekor Inspirasie
VOLGENDE ARTIKELLigte Pienk Skryfbehoeftes